# Erikseen sovittuja toimenpiteitä koskeva tarkastusraportti liittyen Julkisten toimijoiden kehittämistoiminnan rahoitukseen

***[toimeksiantajaorganisaation nimi]***

**Raportin tarkoitus sekä käyttöä ja jakelua koskeva rajoitus**

Erikseen sovittuja toimenpiteitä koskevan raportin tarkoituksena on yksinomaan olla Innovaatiorahoituskeskus Business Finlandille (jäljempänä Rahoittaja) avuksi sen määrittelemisessä, ovatko [rahoituksen saaja: nimi ja Y-tunnus] (jäljempänä Toimeksiantaja) raportoimat kokonaiskustannukset Rahoittajan rahoitusehtojen [päätöshetkellä voimassa olleiden rahoitusehtojen päivämäärä] (jäljempänä rahoitusehdot) ja mahdollisten rahoituspäätöksen erityisehtojen mukaisia.

Toimenpiteet koskevat Rahoittajan myöntämää rahoituspäätöstä ja sen rahoitusehtoja. Toimenpiteet on suoritettu yksinomaan siksi, että Rahoittaja voisi niiden perusteella arvioida rahoitusehtojen noudattamista eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja Rahoittajalle eikä muiden osapuolten pidä käyttää sitä eikä sitä pidä luovuttaa muille osapuolille. Rahoittajalla on kuitenkin oikeus luovuttaa tämä raportti muille viranomaisille rahoituksen valvontaa varten.

Raportti koskee vain mainittuja kustannustilityksiä, eikä se koske toimeksiantajan tilinpäätöstä kokonaisuutena.

**Toimeksiantajan velvollisuudet**

Toimeksiantaja ja Rahoittaja ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Toimeksiantaja, joka on myös vastuussa oleva osapuoli, vastaa projektin raportoinnista sekä oikeiden ja riittävien tietojen toimittamisesta tilintarkastajalle ja Rahoittajalle.

**Toimeksiannon suorittajan velvollisuudet**

Olemme suorittaneet erikseen sovittuja toimenpiteitä koskevan toimeksiannon kansainvälisen liitännäispalvelustandardin (ISRS) 4400 (uudistettu) *Erikseen sovittuja toimenpiteitä koskevat toimeksiannot* mukaisesti. Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Meillä ei ole edellytyksiä arvioida, ovatko kustannukset hankkeesta aiheutuneita menoja eikä sitä, liittyvätkö ne innovaatiotoimintaan.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä.

Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisi raportoitu.

*Ammatillinen etiikka ja laadunhallinta*

Olemme riippumattomia Toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme.

Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.

**Toimenpiteet ja havainnot**

Olemme suorittaneet jäljempänä kuvatut erikseen sovitut toimen­piteet, jotka liittyvät Rahoittajan Toimeksiantajalle myöntämään rahoituspäätökseen diaarinumero [xxx/xx/xxxx] sekä koko projektin aikana [**dd.mm.yyyy – dd.mm.yyyy**] raportoituihin kustannuksiin yhteensä **xxx euroa[[1]](#footnote-1)**. Toimenpiteet on sovittu Toimeksiantajan kanssa [dd.mm.yyyy] päivätyissä toimeksiannon ehdoissa.

|  |  |
| --- | --- |
| Toimenpiteet | Havainnot |
| 1. Projektikirjanpito | |
| Saimme käyttöömme Toimeksiantajan projektikirjanpitoa koskevan kuvauksen ja haastattelimme [henkilön nimi] selvittääksemme   * 1. projektikirjanpidon toteutusta ja luotettavuutta,   2. jäljitettävyysketjun aukottomuutta ja   3. onko projektikirjanpito rahoitusehtojen mukainen. | Kuvaa Toimeksiantajan projektikirjan­pitoa koskevan kuvauksen ja haastattelun perusteella, miten projektikirjanpito on toteutettu. Kommentoi erityisesti projektikirjanpidon toteutukseen ja luotettavuuteen, jäljitysketjun aukottomuuteen sekä rahoitusehtojen noudattamiseen liittyviä seikkoja (mm. miten projektista aiheutuneet kustannukset ovat yksilöitävissä ja miten niiden yhteys kirjanpitoon ja raportoituihin kustannuksiin on todennettavissa). |
| 2. Työajanseuranta | |
| Saimme käyttöömme Toimeksiantajan työajanseurantaa koskevan kuvauksen ja haastattelimme [henkilön nimi] selvittääksemme   * 1. työajanseurannan toteutusta ja luotettavuutta   2. onko työajanseuranta rahoitusehtojen mukainen (pitääkö jokainen projektille työtä tekevä henkilö tuntitasoista työajanseurantaa ja kohdistaako työtunnit niille päiville, joina työ on tehty sekä vahvistaako työntekijän esihenkilö tai projektin vastuullinen johtaja työtunnit vähintään kerran kuukaudessa).   3. onko projektille työtä tehneellä henkilölle (esimerkiksi johto- ja vastuuhenkilöt) määritelty työaika työ- tai työehto­sopimuksessa. Jos ei, onko kokonaistyöajan osalta toimittu rahoitusehtojen mukaisesti. | Kohtien a. ja b. osalta kuvaa Toimeksi­antajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esihenkilö tai projektin vastuullinen johtaja työtunnit vähintään kerran kuukaudessa.  Kohdassa c. totesimme, että henkilöillä *[on / ei ole]* määriteltyä työaikaa ja jos ei ole, henkilön kokonaistyöajan osalta *[on / ei ole]* toimittu rahoitusehtojen mukaisesti. Jos kokonaistyöajan osalta on toimittu rahoitusehtojen vastaisesti, kuvaa poikkeamat. |
| 3. Palkkakustannukset | |
| Suoritimme raportoitujen palkkakustannusten osalta alla mainitut toimenpiteet. Toimenpiteet kattoivat 30 % projektille raportoiduista rahapalkoista.   1. Vertasimme raporttiin sisältyvän palkkaerittely­lomakkeen kohdassa ”Raportointijaksolla maksettu kokonais­rahapalkka” ilmoitettua summaa rahoituksen saajan palkka­kirjanpitoon. 2. Vertasimme palkkaerittelylomakkeen kohdassa ”Projektin tunnit raportointijaksolla” ilmoitettua tuntimäärää projektin työajanseurantaan. 3. Jos projektissa on työskennellyt henkilöitä, joiden työaikaa ei ole määritelty työsopimuksessa tai joita ei sido työaikalaki, vertasimme heidän osaltaan noudatettua käytäntöä projektiin sovellettaviin rahoitusehtoihin. | Läpikäydyt raporttiin sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...].  Otokseen kuului palkkaerittelylomake/-lomakkeet ajalta [dd.mm.yyyy – dd.mm.yyyy] ja henkilöt xxx. (erittely liitteenä) |
| 4. Muut kustannuslajit | |
| Saimme käyttöömme kustannuslajikohtaisen erittelyn raportissa ilmoitetuista kustannuksista ja suoritimme alla mainitut toimenpiteet. Toimenpiteet kattoivat 40 % projektille raportoiduista kustannuksista. Otantaan sisällytetään kustannuksia kaikista tilitetyistä kustannuslajeista. Selvitimme valittujen kustannusten osalta   * 1. perustuvatko ne projektikirjanpitoon ja Toimeksiantajan kirjanpitoon   2. ovatko ne projektin kestoaikana suoriteperusteisesti syntyneitä ja onko niiden kirjallinen tilaus/sopimus tehty rahoitushakemuksen jättämisen jälkeen   3. kustannuslajikohtaista esittämistä   4. onko projektissa tehtyjen hankintojen osalta noudatettu hankintalainsäädäntöä sekä organisaation omaa hankintaohjeistusta. Olemme kiinnittäneet huomiota seuraaviin:      + hankintailmoitukset      + suorahankintojen perusteet      + hankinta-asiakirjojen luotettavuus      + hankintojen mahdollinen jakaminen osiin kynnysarvon kiertämiseksi      + tarjoajien tasapuolinen kohtelu.   Läpikäytyjen kustannusten osalta olemme selvittäneet, ovatko kustannukset Toimeksiantajan hyväksymiskäytäntöjen mukaisesti hyväksyttyjä.  Läpikäynnissä on selvitetty vain edellä mainittuja seikkoja. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä havaintojen yhteydessä. | Muiden kustannuslajien osalta totesimme, että   * 1. läpikäydyt kustannukset perustuvat projektikirjanpitoon ja Toimeksiantajan kirjanpitoon   2. kustannukset ovat projektin kesto­aikana suoriteperusteisesti syntyneitä ja tilaus/sopimus on tehty rahoitushakemuksen jättämisen jälkeen   3. ne on kustannuslajikohtaisesti asianmukaisesti esitetty   4. projektissa tehtyjen hankintojen osalta on noudatettu hankintalainsäädäntöä sekä organisaation omaa hankintaohjeistusta.   Totesimme, että jos tilaus/sopimus on tehty ennen rahoitushakemuksen jättämistä, tilauksessa/sopimuksessa *[on / ei ole]* ehto siitä, että hankinta peruuntuu, jos rahoituspäätös on kielteinen.  Totesimme, että kustannukset *[ovat / eivät ole]* Toimeksiantajan hyväksymiskäytännön mukaisesti hyväksyttyjä.  Otokseen (40 %) kuului seuraavat tositteet (toimittajan nimi ja projektille kohdistettu arvonlisäveroton summa). |
| Seuraavien kustannuslajien osalta selvitimme lisäksi: | |
| 4a Matkakustannukset | **raportoitu summa, xxx euroa** |
| onko matkustamisessa noudatettu Verohallinnon ohjeistusta tai muita Toimeksiantajaa koskevia säännöksiä ja hallinnon ohjeita | Matkakustannukset *[ovat / eivät ole]* Verohallinon päätöksen tai muun Toimeksiantajaa koskevan ohjeistuksen mukaisia. |
| 4b Aine- ja tarvikekustannukset | **raportoitu summa, xxx euroa** |
| perustuvatko aine- ja tarvikekustannukset laskuun  ovatko Toimeksiantajan sisäiset aine- ja tarvikeveloitukset omakustannushintaisia | Aine- ja tarvikekustannukset *[perustuvat / eivät perustu]* laskuun.  Toimeksiantajan sisäiset aine- ja tarvikeveloitukset *[ovat / eivät ole]* omakustannushintaisia. |
| 4c Laiteostot | **raportoitu summa, xxx euroa** |
| perustuvatko laitekustannukset laskuun  onko laitteiden hankintameno kirjattu käyttöönottotilikauden kuluksi  haastattelimme [xx/projektin johtoa] selvittääksemme projektille raportoitujen laiteostojen osalta, ovatko hankitut laitteet pääsääntöisesti projektin käytössä | Laitekustannukset *[perustuvat / eivät perustu]* laskuun.  Laitteiden hankintameno *[on / ei ole]* kirjattu käyttöönottotilikauden kuluksi.  Projektille hankitut laitteet *[ovat / eivät ole]* olleet pääsääntöisesti projektin käytössä. |
| 4d Laitepoistot ja -vuokrat | **raportoitu summa, xxx euroa** |
| ovatko laitepoistot samansuuruiset projektille kirjanpidossa tehtyjen poistojen kanssa  ovatko laitevuokrat enintään kyseisen laitteen ostohinnan suuruisia  sisältävätkö laitevuokrat hallinto-, rahoitus-, vakuutus-, korjaus- ja muita vastaavia menoja/tai jos edellä mainittuja eriä ei pystytä erittelemään, ovatko laitevuokrat enintään 50 % kyseisen laitteen vuokramenoista  haastattelimme [xx/projektin johtoa] selvittääksemme, onko poistojen kohteena olevan omaisuuden hankintaan saatu kansallisia tai Euroopan unionin avustuksia  poistojen ja vuokrauskustannusten kohdentamisperustetta sekä kohdentamisen dokumentointia | Laitepoistot *[ovat / eivät ole]* saman­suuruiset kirjanpidossa tehtyjen poistojen kanssa.  Laitevuokrat *[ovat / eivät ole]* enintään kyseisen laitteen ostohinnan suuruiset.  Laitevuokrat *[eivät sisällä / sisältävät]* hallinto-, rahoitus-, vakuutus-, korjaus- tai muita vastaavia menoja. Tai jos edellä mainittuja eriä ei pystytä erittelemään, laitevuokrat *[ovat / eivät ole]* enintään 50 % kyseisen laitteen vuokramenoista.  Poistojen kohteena olevan omaisuuden hankintaan *[ei ole / on]* saatu kansallisia tai EU:n avustuksia. Jos on, mitä?  Poistojen ja vuokrauskustannusten kohdentamisperusteet *[on / ei ole]* dokumentoitu. |
| 4e Ostetut palvelut | **raportoitu summa kaikista ostetuista palveluista, xxx euroa** |
| perustuvatko ostetut palvelut laskuun  haastattelimme [xx/projektin johtoa] selvittääksemme, onko palveluita ostettu konserni- tai intressiyrityksiltä (vrt. intressiyrityksen määritelmä rahoitusehdoissa)  onko konserni-/intressiostot tilitetty ilman katetta   * onko toimeksiantajan loppuraporttiin liitetty riippumattoman tilintarkastajan laatima tarkastusraportti myyjän kustannuksista | Ostetut palvelut *[perustuvat / eivät perustu]* laskuun.  Ostettuihin palveluihin [*sisältyy / ei sisälly*] ostettuja palveluja konserni- tai intressiyrityksiltä.  Konserni-/intressiostot *[on / ei ole]* tilitetty ilman katetta.   * Loppuraporttiin *[on / ei ole]* liitetty tilintarkastajan tarkastusraporttia myyjän kustannuksista. |

|  |  |
| --- | --- |
| 5 Laskennalliset kustannukset | |
| Haastattelimme [xx/projektin johtoa] selvittääksemme projektille raportoitujen laskennallisten kustannusten laskentaperusteita. Henkilösivu- ja yleiskustannusten laskentaperusteita ei tarvitse selvittää. | Kuvaa projektille raportoitujen laskennallisten kustannusten laskentaperusteet. |
| 6. Muu julkinen tuki | |
| Haastattelimme [xx/projektin johtoa] selvittääksemme, onko projektiin saatu muu julkinen rahoitus raportoitu rahoitusehtojen mukaisesti. | Projektin johdon mukaan Toimeksiantaja *[on / ei ole]* raportoinut muun julkisen rahoitusehtojen mukaisesti. |

paikka ja aika

Tilintarkastusyhteisö A  
HT/KHT/JHT/JHTT X:n allekirjoitus  
HT/KHT/JHT/JHTT X:n nimenselvennys, puhelinnumero ja sähköpostiosoite  
Tilintarkastusyhteisö A:n osoite ja postinumero

1. Tilintarkastaja toteaa projektin kokonaiskustannukset. [↑](#footnote-ref-1)